ai4bharat/Pralekha huggingface dataset:
മന്ത്രിസഭ
ഇന്ത്യൻ കൗൺസിൽ ഓഫ് മെഡിക്കൽ റിസർച്ച് , സ്വിറ്റ്സർലൻഡിലെ ജി എ ആർ ഡി പി ഫൗണ്ടേഷൻ ഓൺ ആന്റിമൈക്രോബയൽ റെസിസ്റ്റൻസ് റിസർച്ച് ആൻഡ് ഇന്നൊവേഷൻ, എന്നിവ തമ്മിലുള്ള ധാരണാപത്രം കേന്ദ്ര മന്ത്രിസഭ അംഗീകരിച്ചു
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം ഇന്ത്യൻ കൗൺസിൽ ഓഫ് മെഡിക്കൽ റിസർച്ച്, സ്വിറ്റ്സർലൻഡിലെ ജി എ ആർ ഡി പി ഫൗണ്ടേഷൻ ഓൺ ആന്റിമൈക്രോബയൽ റെസിസ്റ്റൻസ് റിസർച്ച് ആൻഡ് ഇന്നൊവേഷൻ എന്നിവ തമ്മിൽ ഒപ്പുവച്ച ധാരണാപത്രത്തിനു അംഗീകാരം നൽകി . അന്താരാഷ്ട്ര ശാസ്ത്ര സാങ്കേതിക സഹകരണവും പരസ്പര താൽപ്പര്യമുള്ള മേഖലകളിൽ സഹകരണം പ്രോത്സാഹിപ്പിക്കുന്നതിനുള്ള . ധാരണാപത്രത്തിൽ 2021മാർച്ചിലാണ് ഇന്ത്യ ഒപ്പിട്ടത് .
പ്രയോജനങ്ങൾ:
പരസ്പര താൽപ്പര്യമുള്ള മേഖലകളിലെ അന്തർ ദേശീയ ശാസ്ത്ര-സാങ്കേതിക സഹകരണത്തിന്റെ ചട്ടക്കൂടിനുള്ളിൽ ഇന്ത്യയും സ്വിറ്റ്സർലൻഡും തമ്മിലുള്ള ബന്ധം ഈ ധാരണാപത്രം കൂടുതൽ ശക്തിപ്പെടുത്തും.
സാമ്പത്തിക പ്രത്യാഘാതങ്ങൾ:
ഐസിഎംആർ-ജി ആർ ഡിപി സഹകരണങ്ങളിൽ സംയുക്ത ലക്ഷ്യങ്ങളുടെ വിജയം ഉറപ്പുവരുത്തുന്നതിനായി ഇരു കക്ഷികളുടെയും സാമ്പത്തിക സംഭാവനകൾക്കായിയുള്ള തന്ത്രവും രീതികളും സ്ഥാപിക്കും. മറ്റ് കക്ഷിക്ക് അല്ലെങ്കിൽ പദ്ധതികളിൽ ഏർപ്പെട്ടിരിക്കുന്ന മൂന്നാം കക്ഷികൾക്ക് നേരിട്ട് ധനസഹായം നൽകാം. എല്ലാ സാമ്പത്തിക സംഭാവനകളും പ്രത്യേക നിയമപരമായ കരാറുകൾക്ക് വിധേയമായിരിക്കും.
പശ്ചാത്തലം:
ഐ സി എം ആർ ഇൻട്രാമുറൽ, എക്സ്ട്രാമുറൽ ഗവേഷണങ്ങളിലൂടെ രാജ്യത്ത് ബയോമെഡിക്കൽ ഗവേഷണം പ്രോത്സാഹിപ്പിക്കുന്നു. പുതിയതോ മെച്ചപ്പെട്ടതോ ആയ ആൻറിബയോട്ടിക് ചികിത്സകൾ വികസിപ്പിക്കുകയും വിതരണം ചെയ്യുന്നതിലൂടെയും ആഗോള പൊതുജനാരോഗ്യ ആവശ്യങ്ങൾ പരിഹരിക്കുന്ന ഒരു ലാഭേച്ഛയില്ലാത്ത ഗവേഷണ-വികസന സംഘടനയാണ് ജി എ ആർ ഡി പി .
പ്രധാനമന്ത്രിയുടെ ഓഫീസ്
അര്ഹതയുള്ള എല്ലാവരോടും കോവിഡ് മുൻകരുതൽ ഡോസ് എടുക്കാൻ പ്രധാനമന്ത്രി അഭ്യർത്ഥിച്ചു
ഇന്ത്യ മുൻകരുതൽ ഡോസുകൾ നൽകാൻ തുടങ്ങിയതിനാൽ അർഹതയുള്ള എല്ലാവരോടും കോവിഡ് മുൻകരുതൽ ഡോസ് എടുക്കാൻ പ്രധാനമന്ത്രി ശ്രീ നരേന്ദ്ര മോദി അഭ്യർത്ഥിച്ചു. ഇന്ന് പ്രതിരോധ കുത്തിവയ്പ് എടുത്തവരെ അദ്ദേഹം അനുമോദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ഇന്ത്യ മുൻകരുതൽ ഡോസുകൾ നൽകാൻ തുടങ്ങി. ഇന്ന് വാക്സിനേഷൻ എടുത്തവർക്ക് അഭിനന്ദനങ്ങൾ. വാക്സിനേഷൻ എടുക്കാൻ അർഹരായ എല്ലാവരോടും ഞാൻ അഭ്യർത്ഥിക്കുന്നു. നമുക്കെല്ലാവർക്കും അറിയാവുന്നതുപോലെ, കോവിഡ്-19 നെ ചെറുക്കുന്നതിനുള്ള ഏറ്റവും ഫലപ്രദമായ മാർഗ്ഗങ്ങളിലൊന്നാണ് വാക്സിനേഷൻ."
(
ആരോഗ്യ, കുടുംബക്ഷേമ മന്ത്രാലയം
കോവിഡ് 19 പരിശോധനയില് വര്ധന; നിലവില് രാജ്യത്ത് പ്രതിദിനം ശരാശരി 8 ലക്ഷത്തിലധികം ടെസ്റ്റുകള്
ദശലക്ഷത്തിലെ പരിശോധന  27,000 കടന്നു
സമയബന്ധിതവും ഊര്ജിതവുമായ പരിശോധനയും ഫലപ്രദമായ ചികിത്സയും കോവിഡ് മഹാമാരിക്കെതിരായ ഇന്ത്യയുടെ പോരാട്ടത്തിനു കരുത്തുപകരുന്നു. 'ടെസ്റ്റ്, ട്രാക്ക്, ട്രീറ്റ്' നയത്തിന്റെ ഭാഗമായി ദിനംപ്രതി പത്തുലക്ഷം പരിശോധനകള് എന്ന ലക്ഷ്യത്തിലേക്ക് അടുക്കുകയാണ് ഇന്ത്യ.
ഇതുവരെ ആകെ 3,76,51,512 പരിശോധനകളാണ് രാജ്യത്ത് നടത്തിയത്. കഴിഞ്ഞ 24 മണിക്കൂറിനുള്ളില് 8,23,992 ടെസ്റ്റുകള് നടത്തി. രാജ്യത്ത് പരിശോധനാസൗകര്യങ്ങള് വര്ധിപ്പിച്ചതിന്റെ പശ്ചാത്തലത്തില് ദശലക്ഷത്തിലെ പരിശോധന  27,284 ആയി കുത്തനെ ഉയര്ന്നു.
രാജ്യത്തുടനീളം പരിശോധനാ ലാബുകളുടെ ശൃംഖല വര്ധിപ്പിച്ചിട്ടുണ്ട്. രാജ്യത്താകെ 1540 ലാബുകളാണുള്ളത്. സര്ക്കാര് മേഖലയില് 992 ഉം സ്വകാര്യമേഖലയില് 548ഉം ലാബുകളാണുള്ളത്.
വിവിധ പരിശോധനാ ലാബുകളുടെ ക്രമം ഇനി പറയുന്നു:
തത്സമയ ആര്ടി പിസിആര് അടിസ്ഥാനമാക്കിയുള്ള പരിശോധനാ ലാബുകള്: 790 
ട്രൂനാറ്റ് അടിസ്ഥാനമാക്കിയുള്ള പരിശോധനാ ലാബുകള്: 632 
സി.ബി.എന്.എ.എ.ടി. അടിസ്ഥാനമാക്കിയുള്ള പരിശോധനാ ലാബുകള്: 118 
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
വ്യോമയാന മന്ത്രാലയം
ഉഡാൻ നാലാം ഘട്ടത്തിൽ 78 പുതിയ പാതകൾക്ക് അംഗീകാരം നൽകി.
പ്രാദേശിക വ്യോമ കണക്റ്റിവിറ്റി ശൃംഖല- 'ഉഡാൻ ' പദ്ധതിയുടെ നാലാംഘട്ടത്തിന്റെ ഭാഗമായി 78 പുതിയ വ്യോമ പാതകൾക്ക് അംഗീകാരം. സിവിൽ വ്യോമയാന മന്ത്രാലയം വിജയകരമായ മൂന്ന് റൗണ്ട് ബിഡ്ഡിങ് നടപടികൾ പൂർത്തിയാക്കിയതിനെ തുടർന്നാണ് അംഗീകാരം നൽകിയത്. രാജ്യത്തെ ഉൾനാടൻ പ്രദേശങ്ങളെ ബന്ധിപ്പിക്കുന്നതിന് ഇത് കൂടുതൽ സഹായിക്കും. വടക്കു കിഴക്കൻ, മലയോര, ദ്വീപ് മേഖലകൾക്ക് പുതിയ പാതകളിൽ പ്രാമുഖ്യം നൽകിയിരിക്കുന്നു. കൊച്ചി അന്താരാഷ്ട്ര എയർപോർട്ടിൽ നിന്ന് അഗത്തിയിലേക്കുള്ള സർവീസും പുതിയ അംഗീകൃത പാതകളിൽ ഉണ്ട്.
വടക്കുകിഴക്കൻ മേഖലകൾക്ക് പ്രാധാന്യം നൽകിക്കൊണ്ട് ഗുവാഹത്തിയിൽ നിന്നും തേസ്സു, റുപ്സി, തെസ്പൂർ, പാസിഗട്ട് , മിസ്സ, ഷില്ലോങ് എന്നിവിടങ്ങളിലേക്കും സർവീസ് ഉണ്ടാകും. ഇതുകൂടാതെ ഹിസാറിൽ നിന്നും ചണ്ഡിഗഡ്, ഡെറാഡൂൺ, ധരംശാല എന്നിവിടങ്ങളിലേക്കും വിമാനം സർവീസിന് ഉഡാൻ 4ൽ അംഗീകാരം നൽകി. വാരണാസിയിൽ നിന്നും ചിത്രകൂട്, ശ്രാവസ്തി, എന്നിവിടങ്ങളിലേക്കുള്ള വ്യോമ സർവീസിനും അംഗീകാരമുണ്ട്. ലക്ഷദ്വീപിലെ അഗത്തി, കവരത്തി, മിനിക്കോയ് ദ്വീപുകളെയും ഉഡാൻ നാലാം ഘട്ട പദ്ധതിയിലുൾപ്പെടുത്തിയിട്ടുണ്ട്. ഇതുവരെ 766 പാതകൾക്കാണ് ഉഡാൻ പദ്ധതിയിൽ അംഗീകാരം നൽകിയിട്ടുള്ളത്.
(
രാജ്യരക്ഷാ മന്ത്രാലയം
കോവിഡ് 19 നെതിരായ പോരാട്ടത്തില് ചേർന്ന് പ്രതിരോധ പൊതുമേഖലാ സ്ഥാപനങ്ങളും ഓർഡ്നൻസ് ഫാക്ടറി ബോർഡും
 രംഗത്ത്.
ചികിത്സാ സൗകര്യങ്ങള്
രാജ്യത്തെ ആറു സംസ്ഥാനങ്ങളിലെ പത്ത് ആശുപത്രികള്ക്കായി 280 ഐസൊലേഷന് കിടക്കകള് തയ്യാറാക്കാനാണ് ഒഎഫ്ബി ഒരുങ്ങുന്നത്.
തീവ്ര പരിചരണ വിഭാഗത്തില് മൂന്നു കിടക്കകളുള്ള ഐസൊലേഷന് വാര്ഡ് സൗകര്യവും മറ്റു വാര്ഡുകളില് 30 കിടക്കകളുമാണ് ഹിന്ദുസ്ഥാന് എയ്റോനോട്ടിക്സ് ലിമിറ്റഡിന്  ഉള്ളത്. ഇതു കൂടാതെ 30 മുറികളുള്ള ഒരു കെട്ടിടവും തയ്യാറാക്കിയിട്ടുണ്ട്. ആകെ 93 പേരെ എച്ച്എഎല് ഒരുക്കിയ സൗകര്യങ്ങളില് പാര്പ്പിക്കാന് കഴിയും.
കോവിഡ് 19 രോഗികള്ക്കായി 50 പ്രത്യേക കൂടാരങ്ങള് ഒഎഫ്ബി ദ്രുതഗതിയില് തയ്യാറാക്കുകയും അരുണാചല് പ്രദേശ് സര്ക്കാരിന് അയക്കുകയും ചെയ്തു.
സാനിറ്റൈസര്
ലോകാരോഗ്യ സംഘടനയുടെ മാനദണ്ഡങ്ങള് അനുസരിച്ച് കൈകള് വൃത്തിയാക്കാനുള്ള സാനിറ്റൈസര് വികസിപ്പിക്കുകയും ഉല്പ്പാദിപ്പിക്കുകയും ചെയ്യുന്ന പ്രവര്ത്തനം ഒഎഫ്ബി നിര്മ്മാണ യൂണിറ്റുകളില് ആരംഭിച്ചിട്ടുണ്ട്. ഇവയുടെ സംഭരണം ഏകീകരിക്കുന്നതിന്റെ ഭാഗമായി കേന്ദ്ര സര്ക്കാര് നിയോഗിച്ച നോഡല് ഏജന്സിയായ എച്ച്എല്എല് ലൈഫ് കെയര് ലിമിറ്റഡില്  നിന്നുള്ള 13,000 ലിറ്ററിന്റെ ഓര്ഡര് ഒഎഫ്ബിക്കു ലഭിച്ചു. ഇതിന്റെ ആദ്യ പടിയായി 1500 ലിറ്റര് സാനിറ്റൈസര് 2020 മാര്ച്ച് 31ന് തമിഴ്നാട്ടിലെ അരുവങ്കാട് കോര്ഡൈറ്റ് ഫാക്ടറിയില് നിന്ന് അയക്കുകയും ചെയ്തു. മദ്ധ്യപ്രദേശിലെ ഇറ്റാര്സി, മഹാരാഷ്ട്രയിലെ ഭണ്ഡാര എന്നിവിടങ്ങളിലെ രണ്ട് ഓർഡ്നെൻസ് ഫാക്ടറികൾ കൂടി വലിയ തോതിലുള്ള സാനിറ്റൈസര് ഉല്പ്പാദനത്തിന് സജ്ജമാണ്. രാജ്യത്തിന്റെ ആവശ്യത്തിന് അനുസരിച്ച് പ്രതിദിനം 3000 ലിറ്റര് സാനിറ്റൈസര് നിര്മ്മിക്കാനുള്ള ശേഷി ഈ രണ്ടു നിര്മ്മാണ ശാലകള്ക്കുണ്ട്.
സംരക്ഷണ ഉപകരണങ്ങള്: ശരീര കവചങ്ങളും മുഖാവരണങ്ങളും
കാണ്പുര്, ഷാജഹാന്പുര്, ഹസ്രത്പുര് , ചെന്നൈ എന്നിവിടങ്ങളില് സ്ഥിതി ചെയ്യുന്ന ഓർഡ്നെൻസ് ഉപകരണ ഫാക്ടറികൾ ശരീര കവചങ്ങളും മുഖാവരണങ്ങളും വികസിപ്പിക്കുന്ന പ്രവര്ത്തനങ്ങള് ആരംഭിച്ചു കഴിഞ്ഞു. കവചങ്ങളും മുഖാവരണങ്ങളും നിര്മ്മിക്കുന്നതിനും സംയോജിപ്പിക്കുന്നതിനുമായി പ്രത്യേക ഉപകരണങ്ങളും ദ്രുതഗതിയില് ക്രമീകരിച്ചു കഴിഞ്ഞു.
ഗ്വാളിയറിലെ പ്രതിരോധ ഗവേഷണ വികസന സ്ഥാപനത്തോട് ആവശ്യപ്പെട്ട ശരീര കവചങ്ങളുടെ ആദ്യ മാതൃകകള് വിജയകരമായി പരീക്ഷിക്കുകയും ഫാക്ടറീസ് ബോര്ഡ് അവ കൈപ്പറ്റുകയും ചെയ്തു. മുഖാവരണങ്ങളുടെ പരിശോധന കോയമ്പത്തൂരിലെ ദക്ഷിണ ഭാരത ടെക്സ്റ്റൈല് റിസര്ച്ച് അസോസിയേഷനില്  തുടരും. ആഴ്ചയില് 5000 മുതല് 6000 വരെ ശരീര കവചങ്ങളുടെ വലിയ തോതിലുള്ള ഉല്പ്പാദനം ഉടന് തന്നെ ഒഎഫ്ബി ആരംഭിക്കും.
വെന്റിലേറ്ററുകള്
അടുത്ത രണ്ടു മാസത്തിനുള്ളില് തീവ്ര പരിചരണ വിഭാഗങ്ങള്ക്കായി ഭാരത് ഇലക്ട്രോണിക്സ് ലിമിറ്റഡ്  30,000 വെന്റിലേറ്ററുകള് നിര്മ്മിക്കുകയും വിതരണം ചെയ്യുകയും ചെയ്യും. കേന്ദ്ര ആരോഗ്യ/ കുടുംബ ക്ഷേമ മന്ത്രാലയത്തിന്റെ അഭ്യര്ത്ഥന പരിഗണിച്ചാണ് ബിഇഎലിന്റെ നിര്മ്മാണ പ്രവര്ത്തനങ്ങള്.
പ്രധാനമന്ത്രിയുടെ ഓഫീസ്
ജനുവരി 12ന് നടക്കുന്ന രണ്ടാം ദേശീയ യൂത്ത് പാര്ലമെന്റ് സമാപന സമ്മേളനത്തെ പ്രധാനമന്ത്രി അഭിസംബോധന ചെയ്യും
രണ്ടാം ദേശീയ യുവ പാര്ലമെന്റ് സമാപന സമ്മേളനത്തെ 2021 ജനുവരി 12 ന് രാവിലെ 10: 30 ന് വീഡിയോ കോണ്ഫറന്സിംഗ് വഴി പ്രധാനമന്ത്രി ശ്രീ നരേന്ദ്ര മോദി അഭിസംബോധന ചെയ്യും. മേളയിലെ മൂന്ന് ദേശീയ വിജയികളും സമ്മേളനത്തില് സംസാരിക്കും. ലോക്്സഭാ സ്പീക്കര്, കേന്ദ്ര വിദ്യാഭ്യാസ മന്ത്രി, സ്വതന്ത്ര ചുമതലയുള്ള കേന്ദ്ര യുവജനകാര്യ, കായിക മന്ത്രി എന്നിവരും ചടങ്ങില് പങ്കെടുക്കും.
ദേശീയ യുവ പാര്ലമെന്റ് മേള
ദേശീയ യൂത്ത് പാര്ലമെന്റ് ഫെസ്റ്റിവലിന്റെ  ലക്ഷ്യം 18 നും 25 നും ഇടയില് പ്രായമുള്ള യുവാക്കളുടെ ശബ്ദം കേള്ക്കുക എന്നതാണ്. അവര്ക്ക് വോട്ടുചെയ്യാന് അവകാശമുണ്ട്, വരും വര്ഷങ്ങളില് പൊതുസേവനമടക്കം വിവിധ ജോലികളില് ചേരും. 2017 ഡിസംബര് 31 ന് പ്രധാനമന്ത്രി മന് കി ബാത്ത് പ്രസംഗത്തില് നല്കിയ ആശയത്തെ അടിസ്ഥാനമാക്കിയാണ് എന്വൈപിഎഫ്. ഈ ആശയത്തില് നിന്ന് പ്രചോദനം ഉള്ക്കൊണ്ട്, ''പുതിയ ഇന്ത്യയുടെ ശബ്ദമായിരിക്കുക പരിഹാരങ്ങള് കണ്ടെത്തി നയത്തിലേക്ക് സംഭാവന ചെയ്യുക ' എന്ന വിഷയത്തില് 2019 ജനുവരി 12 മുതല് ഫെബ്രുവരി 27 വരെ ആദ്യത്തെ എന്വൈപിഎഫ് സംഘടിപ്പിച്ചത്. മൊത്തം 88,000 യുവാക്കള് പരിപാടിയില് പങ്കെടുത്തു.
രണ്ടാമത്തെ എന്വൈപിഎഫ് 2020 ഡിസംബര് 23 ന് വെര്ച്വല് രീതിയില് സമാരംഭിച്ചു. ആദ്യഘട്ടത്തില് രാജ്യത്തുടനീളം 2.34 ലക്ഷം യുവാക്കള് പങ്കെടുത്തു. 2021 ജനുവരി 1 മുതല് 5 വരെയാണു സംസ്ഥാന യൂത്ത് പാര്ലമെന്റുകള് വെര്ച്വല് വഴിയില് നടന്നത്. രണ്ടാമത്തെ എന്വൈപിഎഫിന്റെ ഫൈനലുകള് 2021 ജനുവരി 11 ന് പാര്ലമെന്റിന്റെ സെന്ട്രല് ഹാളില് നടക്കും. 29 ദേശീയ വിജയികള്ക്ക് സംസാരിക്കാന് അവസരം ലഭിക്കും. രാജ്യസഭയിലെ എംപി രൂപ ഗാംഗുലി, ലോക്സഭാ എംപി ശ്രീ പര്വേശ് സാഹിബ് സിംഗ്, പ്രശസ്ത പത്രപ്രവര്ത്തകന് ശ്രീ പ്രഫുല്ല കേത്കര് എന്നിവരടങ്ങുന്ന ദേശീയ ജൂറിയാണ് വിജയികളെ നിശ്ചയിച്ചത്.
ദേശീയ യുവ ഉത്സവം
എല്ലാ വര്ഷവും ജനുവരി 12 മുതല് 16 വരെ ദേശീയ യുവജനോത്സവം ആഘോഷിക്കുന്നു. സ്വാമി വിവേകാനന്ദന്റെ ജന്മവാര്ഷികമായ ജനുവരി 12 ദേശീയ യുവജന ദിനമായി ആചരിക്കുന്നു. ഈ വര്ഷം ദേശീയ യുവജനോത്സവത്തോടൊപ്പമാണു എന്വൈപിഎഫും സംഘടിപ്പിക്കുന്നു.
ദേശീയ യുവജനമേളയുടെ ലക്ഷ്യം രാജ്യത്തെ യുവാക്കളെ അവരുടെ കഴിവുകള് പ്രദര്ശിപ്പിക്കുന്നതിന് ഒരുമിച്ച് കൊണ്ടുവരിക എന്നതാണ്; ഔപചാരികവും അനൗ പചാരികവുമായ ക്രമീകരണങ്ങളില് യുവാക്കള് ഇടപഴകുകയും അവരുടെ സാമൂഹികവും സാംസ്കാരികവുമായ പ്രത്യേകത കൈമാറുകയും ചെയ്യുന്ന ഒരു മിനി ഇന്ത്യ സൃഷ്ടിച്ചുകൊണ്ട് അവര്ക്ക് ഒരു രംഗം നല്കുക, ദേശീയ ഏകീകരണം, സാമുദായിക ഐക്യത്തിന്റെ ചൈതന്യം, സാഹോദര്യം, ധൈര്യം, സാഹസികത എന്നിവ പ്രോത്സാഹിപ്പിക്കുന്നതിനാണിത്. ഏക് ഭാരത് ശ്രേഷ്ഠ ഭാരതത്തിന്റെ ചൈതന്യം, സത്ത, ആശയം എന്നിവ പ്രചരിപ്പിക്കുക എന്നതാണ് അടിസ്ഥാന ലക്ഷ്യം.
കൊവിഡ്-19 കാരണം, 24ാ മത് ദേശീയ യുവജനമേള വെര്ച്വല് രീതിയിലാണ് നടക്കുന്നത്. 'യുവാ - ഉത്സാഹ് നയേ ഭാരത് കാ' എന്നതാണ് ഈ വര്ഷത്തെ മേളയുടെ വിഷയം. യുവാക്കള് പുതിയ ഇന്ത്യയുടെ ആഘോഷം സജീവമാക്കുന്നു എന്നാണ് ഇത് സൂചിപ്പിക്കുന്നത.് 24-ാമത് ദേശീയ യുവജന ഉത്സവത്തിന്റെ ഉദ്ഘാടന ചടങ്ങ്, രണ്ടാം ദേശീയ യുവ പാര്ലമെന്റ് ഉത്സവത്തിന്റെ സമാപന ചടങ്ങ് എന്നിവ 2021 ജനുവരി 12 ന് പാര്ലമെന്റിന്റെ സെന്ട്രല് ഹാളില് നടക്കും. 24-ാമത് ദേശീയ യുവജനമേളയുടെ സമാപന ചടങ്ങ് 2021 ജനുവരി 16 ന് ന്യൂഡല്ഹിയിലെ ഡോ. അംബേദ്കര് ഇന്റര്നാഷണല് സെന്ററിലാണ് ചേരുക.
ആരോഗ്യ, കുടുംബക്ഷേമ മന്ത്രാലയം
രാജ്യത്തു വളരെ ഉയർന്ന രോഗമുക്തി നിരക്ക് തുടരുന്നു
ഓരോ ദിവസവും വളരെയധികം കൊവിഡ് രോഗികൾ സുഖം പ്രാപിക്കുന്നതിനാൽ, രാജ്യത്ത് ഉയർന്ന തോതിലുള്ള രോഗമുക്തി നിരക്ക് സ്ഥിരമായി തുടരുന്നു. കഴിഞ്ഞ 24 മണിക്കൂറിനുള്ളിൽ 93,420 പേർക്ക് രോഗമുക്തി രേഖപ്പെടുത്തി. ഇതോടെ മൊത്തം രോഗമുക്തരുടെ എണ്ണം 48,49,584 ആണ്.
ദൈനംദിന രോഗമുക്തിയുടെ വർദ്ധനവോടെ, ആകെ രോഗമുക്തി നിരക്കും അതിന്റെ ഉയർന്ന് നിൽക്കുന്നു. നിലവിൽ ഇത് 82.14% ആണ്.
പുതിയ കേസുകളേക്കാൾ കൂടുതൽ രോഗമുക്തി ഇന്ത്യ രേഖപ്പെടുത്തുന്നതിനാൽ, രോഗം ഭേദമായ കേസുകളും സജീവ കേസുകളും തമ്മിലുള്ള അന്തരം തുടർച്ചയായി വർദ്ധിച്ചുകൊണ്ടിരിക്കുകയാണ്.
സജീവ കേസുകളേക്കാൾ അഞ്ചു മടങ്ങാണ് രോഗമുക്തി. ഭേദമായ കേസുകൾ 48,49,584, സജീവമായ കേസുകൾ 9,60,969, വ്യത്യാസം 38,88,615.
മൊത്തം പോസിറ്റീവ് കേസുകളിൽ 16.28% മാത്രമാണ് സജീവ കേസുകൾ.
സുദൃഢമായ പരിശോധനാ നിരക്കു സംബന്ധിച്ച കേന്ദ്രീകൃത രീതിയാണ് തുടർച്ചയായി പ്രോത്സാഹജനകമായ ഫലങ്ങൾ സാധ്യമാക്കിയത്. രാജ്യവ്യാപകമായി ഉയർന്നതും വിട്ടുവീഴ്ചയില്ലാത്തതുമായ പരിശോധനയിലൂടെ സംസ്ഥാനങ്ങളും കേന്ദ്രഭരണ പ്രദേശങ്ങളും
ആദ്യഘട്ടത്തിൽ തന്നെ പോസിറ്റീവ് കേസുകൾ ഫലപ്രദമായി തിരിച്ചറിഞ്ഞു. അണുബാധയുടെ വ്യാപനം തടയുന്നതിനായി സമ്പർക്കത്തിലായവരെ കണ്ടെത്തുന്നതിനുള്ള ശ്രമങ്ങൾ ഇതുമൂലം വേഗത്തിലാക്കാനും അവരെ നിരീക്ഷണത്തിൽ വയ്ക്കാനും കഴിഞ്ഞു.
മന്ത്രിസഭ
ഇന്ത്യയില് അടിസ്ഥാനസൗകര്യ നിക്ഷേപ സംവിധാനം സ്ഥാപിക്കാനായി ഇന്ത്യയും സൗദി അറേബ്യയും തമ്മില് ധാരണാപത്രം ഒപ്പുവയ്ക്കുന്നതിന് മന്ത്രിസഭയുടെ അംഗീകാരം
ഇന്ത്യയില് അടിസ്ഥാനസൗകര്യ നിക്ഷേപ സംവിധാനം രൂപീകരിക്കുന്നതിനായി ഇന്ത്യയും സൗദി അറേബ്യയും തമ്മില് ധാരണാപത്രം ഒപ്പുവയ്ക്കുന്നതിന് പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭായോഗം അനുമതി നല്കി.
(രാജ്യത്തെ അടിസ്ഥാനസൗകര്യ രംഗത്ത് കഴിയുന്നത്ര നിക്ഷേപം ആകര്ഷിക്കുന്നതിനായി സൗദി അറേബ്യയിലെ സ്ഥാപനങ്ങളുമായി ബന്ധപ്പെടുന്നതിന് മുന്നോട്ടുള്ള ഒരു ചുവടുവെപ്പാണ് ഈ ധാരണാപത്രം. ഇത് രാജ്യത്തെ അടിസ്ഥാനസൗകര്യ വികസനം വര്ധിപ്പിക്കും, കൂടുതല് തൊഴിലുകള് സൃഷ്ടിക്കും, അനുബന്ധ വ്യവസായങ്ങള്/മേഖലകള് എന്നിവയുടെ വളര്ച്ച സാധ്യമാക്കും. അത് മൊത്തം ആഭ്യന്തര ഉല്പ്പാദനം വളര്ച്ചയ്ക്ക് വഴിവയ്ക്കുകയും അതിലൂടെ മൊത്തത്തിലുള്ള സാമ്പത്തികാവൃദ്ധി സാധ്യമാവുകയും ചെയ്യും.
സാംസ്കാരിക മന്ത്രാലയം
കോവിഡ് 19 ലോക്ക് ഡൌൺ : നാഷണൽ ഗാലറി ഓഫ് മോഡേൺ ആർട് 66 ആം വാർഷികം പ്രമാണിച്ച് സ്ഥിരം ശേഖരങ്ങളുടെ വെർച്യുൽ ടൂർ സംഘടിപ്പിക്കുന്നു
അസാധാരണമായ സാഹചര്യം മാനിച്ച് ഇതാദ്യമായാണ് നാഷണൽ ഗാലറി ഓഫ് മോഡേൺ ആർട്  വിർച്യുൽ ടൂർ സംഘടിപ്പിക്കുന്നത്
ന്യൂഡൽഹി, മാർച്ച് 30, 2020
കോവിഡ് 19 ലോക്ക് ഡൗണിന്റെ പശ്ചാത്തലത്തിൽ കേന്ദ്ര സാംസ്കാരിക മന്ത്രാലയത്തിന്റെ കീഴിലുള്ള മ്യുസിയങ്ങൾ, ലൈബ്രറികൾ എന്നിവ അടച്ചിരിക്കുന്ന സാഹചര്യത്തിൽ നാഷണൽ ഗാലറി ഓഫ് മോഡേൺ ആർട് സ്ഥിരം ശേഖരങ്ങളുടെ വെർച്യുൽ ടൂർ സംഘടിപ്പിക്കുന്നു.
നാഷണൽ ഗാലറി ഓഫ് മോഡേൺ ആർട്-എൻ ജി എം എയുടെ 66 ആം വാര്ഷികത്തോടനുബന്ധിച്ചാണ് ആദ്യമായി കലാസ്നേഹികൾക്കായി മ്യൂസിയം സന്ദർശിക്കാതെ തന്നെ സ്ഥിരം ശേഖരം കാണുവാനുള്ള ഇത്തരമൊരു വിർച്യുൽ ടൂർ സംഘടിപ്പിക്കുന്നത്.
കലാ സ്നേഹികൾക് കൂടുതലായി പഠിക്കാനും നിരീക്ഷിക്കാനും ചിന്തിക്കാനും നിരവധി കാര്യങ്ങൾ വിർച്യുൽ ടൂർ മുന്നോട്ട് വക്കുന്നതായി എൻ ജി എം എ ഡയറക്ടർ ജനറൽ ശ്രീ അധ്വൈദ ഘടനായക് അറിയിച്ചു.
വിർച്യുൽ ടൂറിന്റെ ഭാഗമായി കാണാൻ കഴിയുന്ന വിവിധ ശില്പങ്ങൾ, പെയിന്റിങ്ങുകൾ, ചിത്രങ്ങൾ എന്നിവ എൻ ജി എം എയുടെ കൈവശവുമുള്ള രഹസ്യ കലാനിധികളുടെ കരുതൽ ശേഖരം പ്രദര്ശിപ്പിക്കുന്നതിനുള്ള മറ്റൊരു ചുവടു വയ്പായിരിക്കുമെന്നും അദ്ദേഹം കൂട്ടിച്ചേർത്തു. വിർച്യുൽ ടൂർ നടത്തുന്നതിനുള്ള ലിങ്ക് ചുവടെ ചേർക്കുന്നു
http://www.ngmaindia.gov.in/index.asp
RRTN/IE/SKY
(Visitor Counter : 99
പ്രധാനമന്ത്രിയുടെ ഓഫീസ്
ഡെൻമാർക്കിലെ രാജ്ഞി മാർഗരേത്ത് II പ്രധാനമന്ത്രിയെ എതിരേറ്റു
കോപ്പൻഹേഗനിലെ ചരിത്രപ്രസിദ്ധമായ അമലിയൻബോർഗ് കൊട്ടാരത്തിൽ പ്രധാനമന്ത്രി ശ്രീ നരേന്ദ്ര മോദിയെ ഡെൻമാർക്കിലെ രാജ്ഞി മാർഗരിത്ത് II സ്വീകരിച്ചു.
ഡെന്മാർക്കിന്റെ സിംഹാസനത്തിലേക്കുള്ള അവരുടെ സ്ഥാനാരോഹണ സുവർണ ജൂബിലി വേളയിൽ പ്രധാനമന്ത്രി രാജ്ഞിയെ ആദരിച്ചു.
അടുത്ത കാലത്തായി ഇന്ത്യ-ഡെൻമാർക്ക് ബന്ധങ്ങൾ, പ്രത്യേകിച്ച് ഹരിത തന്ത്രപ്രധാന കൂട്ടായ്മകളിൽ വർദ്ധിച്ചുവരുന്ന വേഗതയെക്കുറിച്ച് പ്രധാനമന്ത്രി അവരോട് വിശദീകരിച്ചു. സാമൂഹിക പ്രവർത്തനങ്ങൾ അഭിവൃദ്ധിപ്പെടുത്തുന്നതിൽ ഡാനിഷ് രാജകുടുംബത്തിന്റെ പങ്കിനെയും അദ്ദേഹം അഭിനന്ദിച്ചു.
തനിക്ക് നൽകിയ ഊഷ്മളമായ സ്വീകരണത്തിനും ആതിഥ്യമര്യാദയ്ക്കും പ്രധാനമന്ത്രി രാജ്ഞിയോട് നന്ദി പറഞ്ഞു.
പ്രധാനമന്ത്രിയുടെ ഓഫീസ്
മൻ കി ബാത്ത് ജനുവരി 30ന്
2022 ജനുവരി 30-ലെ 'മൻ കി ബാത്ത്' ഗാന്ധിജിയുടെ പുണ്യതിഥിയിൽ അദ്ദേഹത്തെ അനുസ്മരിച്ച് രാവിലെ 11:30 ന് ആരംഭിക്കുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"ഈ മാസത്തെ മൻകിബാത്ത്, 30-ന് നടക്കുന്നു, ഗാന്ധിജിയുടെ പുണ്യ തിഥിയിൽ അദ്ദേഹത്തെ അനുസ്മരിച്ച് രാവിലെ 11:30 ന് ആരംഭിക്കും."
ND
(
പ്രത്യേക സേവനങ്ങളും ഫീച്ചറുകളും
പിഐബി മാധ്യമ ശില്പശാല നാളെ പെരിന്തൽമണ്ണയിൽ
(പെരിന്തൽമണ്ണ: സെപ്റ്റംബർ 20, 2023
പ്രാദേശിക മാധ്യമ പ്രവര്ത്തകര്ക്കായി കേന്ദ്ര വാർത്താ വിതരണ പ്രക്ഷേപണ മന്ത്രാലയത്തിന് കീഴിലുള്ള കൊച്ചി പ്രസ് ഇന്ഫര്മേഷന് ബ്യൂറോ  സംഘടിപ്പിക്കുന്ന മാധ്യമ ശില്പശാല 2023 സെപ്റ്റംബർ 21ന്  മലപ്പുറം പെരിന്തൽമണ്ണയിൽ നടക്കും. രാവിലെ 09.30 ന് പെരിന്തൽമണ്ണ ഹൈറ്റൺ ഹോട്ടലില് പദ്മശ്രീ പുരസ്കാര ജേതാവ് ശ്രീ ബാലന് പൂതേരി ശില്പശാല ഉദ്ഘാടനം ചെയ്യും.
പിഐബി, കേരള-ലക്ഷദ്വീപ് മേഖല അഡീഷണല് ഡയറക്ടര് ജനറല് ശ്രീ വി. പളനിച്ചാമി അധ്യക്ഷത വഹിക്കുന്ന സമ്മേളനത്തിൽ, പെരിന്തൽമണ്ണ പ്രസ് ഫോറം പ്രസിഡന്റ് ശ്രീ എ. രാധാകൃഷ്ണൻ, സെക്രെട്ടറി ശ്രീ ജെയിംസ് ടി. ജെ. എന്നിവർ മുഖ്യ പ്രഭാഷണം നടത്തും.
സാമ്പത്തിക സാക്ഷരതാ കൗൺസിലർ ശ്രീ പി. വി. രാമൻ കുട്ടി, "കേന്ദ്ര ഗവണ്മെന്റ് പദ്ധതികൾ: ഒരു അവലോകനം" എന്ന വിഷയത്തിൽ ആദ്യ സെഷൻ നയിക്കും.
തുടർന്ന് മുതിർന്ന മാധ്യമപ്രവർത്തകനായ ശ്രീ അശോക് ശ്രീനിവാസ്, "വികസനോന്മുഖ മാധ്യമപ്രവർത്തനവും ഒരു ജൻ ആന്ദോളൻ സൃഷ്ടിക്കുന്നതിൽ മാധ്യമങ്ങളുടെ പങ്കും," എന്ന വിഷയത്തിൽ ക്ലാസ് നയിക്കും. "മാധ്യമ പ്രവർത്തന രംഗത്തെയും സാമൂഹിക മാധ്യമങ്ങളിലെയും പുത്തൻ പ്രവണതകൾ" എന്ന വിഷയത്തെ ആസ്പദമാക്കി മാധ്യമപ്രവർത്തകൻ ശ്രീ എൻ. പി. സി. രഞ്ജിത് സംസാരിക്കും.
പിഐബി കൊച്ചി ഡയറക്ടർ, ശ്രീമതി രശ്മി റോജ തുഷാര നായർ കേന്ദ്ര വാർത്ത വിതരണ പ്രക്ഷേപണ മന്ത്രാലയത്തിന് കീഴിലുള്ള വിവിധ മാധ്യമ യൂണിറ്റുകളുടെ പ്രവർത്തനങ്ങളെ കുറിച്ച് വിവരിക്കും. കേരളത്തിലുള്ള വിവിധ മാധ്യമ യൂണിറ്റുകളിലെ ഉദ്യോഗസ്ഥരും ചടങ്ങിനെ അഭിസംബോധന ചെയ്യും. തുടർന്ന് കേന്ദ്ര ഗവൺമെന്റിന്റെ വിവിധ പദ്ധതികളെ കുറിച്ച് പദ്ധതി ഗുണഭോക്താക്കൾ അവരുടെ അനുഭവങ്ങൾ പങ്കുവയ്ക്കും.
കേന്ദ്ര ഗവണ്മെന്റിന്റെ വിവിധ പദ്ധതികളെക്കുറിച്ച് പ്രാദേശിക ലേഖകര്ക്ക് അറിവ് പകരുക എന്ന ലക്ഷ്യത്തോടെയാണ് പിഐബി വിവിധ ജില്ലകളിൽ ഇത്തരം ശില്പശാലകള് സംഘടിപ്പിക്കുന്നത്.
പെരിന്തൽമണ്ണ പ്രസ് ഫോറം, സിബിസി പാലക്കാട് ഓഫീസ് എന്നിവയുമായി ചേർന്ന് സംഘടിപ്പിക്കുന്ന ശില്പശാലയിൽ കൊച്ചി പിഐബിയിലെ മീഡിയ ആൻഡ് കമ്മ്യൂണിക്കേഷൻ ഓഫീസർ ശ്രീമതി ഷാമില കെ. വൈ. സ്വാഗതം ആശംസിക്കും.രജിസ്റ്റർ ചെയ്ത മാധ്യമപ്രവർത്തകർക്ക് മാത്രമായിരിക്കും പ്രവേശനം
പ്രത്യേക സേവനങ്ങളും ഫീച്ചറുകളും
കേരളത്തിലെ കേന്ദ്ര ഗവണ്മെന്റ് ഓഫീസുകൾക്കുള്ള ബക്രീദ് അവധി ജൂലൈ 21 ന്
കേരളത്തിലെ കേന്ദ്ര ഗവണ്മെന്റ് ഓഫീസുകൾക്കുള്ള ബക്രീദ് അവധി 21-07-2021  ആയിരിക്കുമെന്ന് കേരളത്തിലെ കേന്ദ്ര ഗവണ്മെന്റ് ജീവനക്കാരുടെ ക്ഷേമ ഏകോപന സമിതി അറിയിച്ചു. അതിനാൽ 20-07-2021  എല്ലാ കേന്ദ്ര ഗവണ്മെന്റ് ഓഫീസുകൾക്കും പ്രവൃത്തി ദിവസമായിരിക്കും
പ്രധാനമന്ത്രിയുടെ ഓഫീസ്
പ്രധാനമന്ത്രി സംഗ്രഹാലയയെക്കുറിച്ചുള്ള കേന്ദ്രമന്ത്രി ഡോ മഹേന്ദ്ര നാഥ് പാണ്ഡെയുടെ ലേഖനം പ്രധാനമന്ത്രി പങ്കുവെച്ചു
പ്രധാനമന്ത്രി സംഗ്രഹാലയയെ കുറിച്ച് കേന്ദ്രമന്ത്രി ഡോ മഹേന്ദ്ര നാഥ് പാണ്ഡെ എഴുതിയ ലേഖനം പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
കേന്ദ്ര ഘനവ്യവസായ മന്ത്രി ഡോ മഹേന്ദ്ര നാഥ് പാണ്ഡെയുടെ ട്വീറ്റ് പങ്കുവെച്ചുകൊണ്ട് പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"സ്വതന്ത്ര ഇന്ത്യയുടെ ചരിത്രം അവിസ്മരണീയമാക്കാനുള്ള ഒരു അത്ഭുതകരമായ ശ്രമമാണ് പ്രധാനമന്ത്രിയുടെ മ്യൂസിയമെന്ന് കേന്ദ്രമന്ത്രി ഡോ. മഹേന്ദ്ര നാഥ് പാണ്ഡെ എഴുതുന്നു."
केंद्रीय मंत्री @DrMNPandeyMP जी लिखते हैं कि प्रधानमंत्री संग्रहालय स्वतंत्र भारत के इतिहास को चिरस्मरणीय बनाने का एक अद्भुत प्रयास है। https://t.co/6gwV3b6Syk
— PMO India  May 18, 2023
ആഭ്യന്തരകാര്യ മന്ത്രാലയം
സൂം കോണ്ഫറന്സ്: കേന്ദ്രആഭ്യന്തരമന്ത്രാലം സുരക്ഷാനിര്ദേശം പുറത്തിറക്കി
സൂം സംവിധാനത്തിലൂടെ സ്വകാര്യവ്യക്തികള്ക്ക് വിവര സുരക്ഷ ഉറപ്പാക്കി യോഗങ്ങള് നടതുന്നത് സംബന്ധിച്ച് കേന്ദ്രആഭ്യന്തരമന്ത്രാലയത്തിന് കീഴിലുളള സൈബര് ഏകോപനകേന്ദ്രം-സൈക്കോര്ഡ് മാര്ഗനിര്ദേശം പുറത്തിറക്കി. എന്നാല് ഈ സംവിധാനം സര്ക്കാര് ഉദ്യോഗസ്ഥര് ഔദ്യോഗികമായ ആവശ്യങ്ങള്ക്ക് ഉപയോഗിക്കാന് പാടില്ല. സൂം സംവിധാനം സുരക്ഷിതമായ സംവിധാനമല്ലെന്ന് ഇന്ത്യന് കംപ്യൂട്ടര് എമര്ജന്സി റെസ്പോണ്സ് ടീം-സെര്ട്ട്-ഇന് നേരത്തെ നല്കിയ മുന്നറിയിപ്പിനെ തുടര്ന്നാണ് ഈ മാര്ഗരേഖ പുറത്തിറക്കിയത്. എന്നിട്ടും സൂം ഉപയോഗിക്കാന് താല്പര്യമുള്ള സ്വകാര്യ വ്യക്തികളെ ഉദ്ദേശിച്ചാണ് മാർഗരേഖ . സൂം കോണ്ഫറന്സ് സംവിധാനത്തിലേക്ക് ബാഹ്യമായ കടന്നുകയറ്റവും ഓണ്ലൈന് യോഗത്തിലേക്ക് അനധികൃതമായി പ്രവേശിച്ച് ടെർമിനലുകൾ തകര്ക്കാനുമുള്ള ശ്രമങ്ങളും തടയാന് ലക്ഷ്യമിട്ടുള്ളതാണ് മാര്ഗരേഖ.
സൂം കോണ്ഫറന്സുകള് നടത്തുമ്പോള് സ്വകാര്യവ്യക്തികള് സ്വീകരിക്കേണ്ട മാര്ഗനിര്ദേശങ്ങള് https://static.pib.gov.in/WriteReadData/userfiles/comprehensive-advisory-Zoom-%20meeting%20platfom-20200412-.pdf എന്ന ലിങ്കില് ലഭ്യമാണ്.
സൂക്ഷ്മ, ചെറുകിട, ഇടത്തരം മന്ത്രാലയം
നയ രൂപീകരണത്തിന് വ്യാവസായിക രംഗത്തെ മേഖല തിരിച്ചുള്ള അടിസ്ഥാന പ്രശ്നങ്ങൾ പഠനവിധേയമാക്കേണ്ടത് കാലഘട്ടത്തിന്റെ അനിവാര്യതയാണ് എന്ന് കേന്ദ്ര മന്ത്രി ശ്രീ നിതിൻ ഗഡ്കരി
വ്യാവസായിക രംഗത്തെ മേഖല തിരിച്ചുള്ള അടിസ്ഥാന പ്രശ്നങ്ങൾ, വിദഗ്ധ ഉപദേശ സമിതികൾ പഠന വിധേയമാക്കണമെന്ന് കേന്ദ്ര സൂക്ഷ്മ ചെറുകിട ഇടത്തരം സംരംഭക വകുപ്പ് മന്ത്രി ശ്രീ നിതിൻ ഗഡ്കരി. ഉപദേശ സമിതികളുടെ ശുപാർശകളുടെ അടിസ്ഥാനത്തിൽ സർക്കാരിന് പുതിയ നയങ്ങൾ രൂപീകരിക്കാൻ കഴിയുമെന്നും മന്ത്രി പറഞ്ഞു. ന്യൂഡൽഹിയിൽ ഒരു വെബ്ബിനാറിനെ അഭിസംബോധന ചെയ്യുകയായിരുന്നു അദ്ദേഹം. എം എസ് എം ഇ സംഘടനകൾ, ഫിക്കി മേഖല അസോസിയേഷനുകൾ എന്നിവയുമായുള്ള സംവാദത്തിൽ വിവിധ വ്യവസായ മേഖലകളിലെ അടിസ്ഥാന പ്രശ്നങ്ങൾ പഠിക്കാനും ഗവൺമെന്റിന് ശുപാർശകൾ സമർപ്പിക്കാനും അദ്ദേഹം നിർദ്ദേശിച്ചു.
ആത്മ നിർഭർ അഭിയാനുമായി ബന്ധപ്പെട്ട് പ്രവർത്തിക്കാൻ വ്യവസായ സംഘടനകൾ സന്നദ്ധരാകണം എന്ന് അദ്ദേഹം അഭ്യർത്ഥിച്ചു. ഇറക്കുമതി കുറച്ച് രാജ്യത്ത് ഉത്പാദനവും നിർമ്മാണവും വർദ്ധിപ്പിക്കുക വഴി കൂടുതൽ തൊഴിലവസരങ്ങൾ സൃഷ്ടിക്കാൻ ഇതു സഹായിക്കുമെന്നും അദ്ദേഹം പറഞ്ഞു.
രാജ്യത്തെമ്പാടും പ്രത്യേകിച്ച്, ഗ്രാമീണ, ആദിവാസി, കാർഷിക മേഖലകളിൽ വ്യാവസായിക ക്ലസ്റ്ററുകൾ രൂപീകരിക്കാൻ ഗവൺമെന്റ് ശ്രമിച്ചു വരികയാണെന്നും ശ്രീ ഗഡ്കരി പറഞ്ഞു. ചെറുകിട സംരംഭകർ, വ്യാപാരികൾ, കടയുടമകൾ എന്നിവർക്ക് 10 ലക്ഷം രൂപ വരെ ധനസഹായം ലഭിക്കുന്നതിന് ഒരു സോഷ്യൽ മൈക്രോഫിനാൻസ് സ്ഥാപനത്തിനുള്ള നയം രൂപീകരിച്ചു കൊണ്ടിരിക്കുകയാണെന്നും ശ്രീ നിതിൻ ഗഡ്കരി കൂട്ടിച്ചേർത്തു.
പ്രധാനമന്ത്രിയുടെ ഓഫീസ്
സുസ്ഥിരതയ്ക്കും സംശുദ്ധ ഊർജത്തിനും വേണ്ടിയുള്ള നമ്മുടെ അന്വേഷണത്തിലെ നിർണായക നിമിഷത്തെ ആഗോള ജൈവ ഇന്ധന സഖ്യം അടയാളപ്പെടുത്തുന്നു: പ്രധാനമന്ത്രി
ആഗോള ജൈവ ഇന്ധന സഖ്യത്തിൽ ചേർന്ന അംഗരാജ്യങ്ങൾക്കു പ്രധാനമന്ത്രി ശ്രീ നരേന്ദ്ര മോദി നന്ദി അറിയിച്ചു. ആഗോള ജൈവ ഇന്ധന സഖ്യത്തിന്റെ സമാരംഭം സുസ്ഥിരതയ്ക്കും സംശുദ്ധ ഊർജത്തിനും വേണ്ടിയുള്ള അന്വേഷണത്തിലെ നിർണായക നിമിഷത്തെ അടയാളപ്പെടുത്തുന്നുവെന്ന് അദ്ദേഹം പറഞ്ഞു.
കേന്ദ്ര പെട്രോളിയം ഊർജ മന്ത്രി ശ്രീ ഹർദീപ് പുരിയുടെ എക്സ് പോസ്റ്റ് പങ്കിട്ടു പ്രധാനമന്ത്രി പറഞ്ഞതിങ്ങനെ:
“ആഗോള ജൈവ ഇന്ധന സഖ്യത്തിന്റെ സമാരംഭം സുസ്ഥിരതയ്ക്കും സംശുദ്ധ ഊർജത്തിനും വേണ്ടിയുള്ള നമ്മുടെ അന്വേഷണത്തിലെ നിർണായക നിമിഷത്തെയാണ് അടയാളപ്പെടുത്തുന്നത്.
ഈ സഖ്യത്തിൽ ചേർന്ന അംഗരാജ്യങ്ങൾക്കു ഞാൻ നന്ദി പറയുന്നു.”
NS
(
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസിൽ 57 കിലോഗ്രാം ഗുസ്തിയിൽ വെള്ളി മെഡൽ നേടിയ അൻഷു മാലിക്കിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കോമൺവെൽത്ത് ഗെയിംസിൽ 57 കിലോഗ്രാം ഗുസ്തിയിൽ വെള്ളി മെഡൽ നേടിയ അൻഷു മാലിക്കിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു;
“ഗുസ്തിയിൽ വെള്ളി മെഡൽ നേടിയ അൻഷു മാലിക്കിന് അഭിനന്ദനങ്ങൾ, അതും അവരുടെ ജന്മദിനത്തിൽ. അവരുടെ മുന്നോട്ടുള്ള ഒരു വിജയകരമായ കായിക യാത്രയ്ക്ക് എന്റെ ആശംസകൾ. സ്പോർട്സിനോടുള്ള അവരുടെ അഭിനിവേശം വരാനിരിക്കുന്ന നിരവധി കായികതാരങ്ങളെ പ്രചോദിപ്പിക്കുന്നു.
--ND--
(Congratulations to @OLyAnshu on winning the Silver medal in wrestling and that too on her birthday. My best wishes to her for a successful sporting journey ahead. Her passion towards sports motivates many upcoming athletes. pic.twitter.com/twXSzlrHxU
— Narendra Modi  August 5, 2022
പ്രധാനമന്ത്രിയുടെ ഓഫീസ്
അമേരിക്കൻ ബുദ്ധിജീവികളുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി ഇന്ന് അമേരിക്കയിലെ ന്യൂയോർക്കിൽ യുഎസിലെ നിരവധി പ്രമുഖ ചിന്തകന്മാരും ബുദ്ധിജീവികളുമായി കൂടിക്കാഴ്ച നടത്തി.
പ്രധാനമന്ത്രിയും വിദഗ്ധരും വികസന, ഭൗമ-രാഷ്ട്രീയ വിഷയങ്ങൾ ചർച്ച ചെയ്തു.
അമൃതകാലത്ത് ഇന്ത്യ അതിന്റെ പരിവർത്തനത്തിന് തുടക്കമിടുമ്പോൾ അവരുടെ സാന്നിധ്യം വർദ്ധിപ്പിക്കാൻ പ്രധാനമന്ത്രി അവരെ ഇന്ത്യയിലേയ്ക്ക് ക്ഷണിച്ചു.
ആശയവിനിമയത്തിൽ പങ്കെടുത്തവരിൽ വിവിധ മേഖലകളിൽ നിന്നുള്ള ഈ വിദഗ്ധർ ഉൾപ്പെട്ടു :
- ന്യൂയോർക്കിലെ കൗൺസിൽ ഓൺ ഫോറിൻ റിലേഷൻസിൽ  നിയുക്ത പ്രസിഡന്റും വിശിഷ്ട ഫെല്ലോയുമായ മൈക്കൽ ഫ്രോമാൻ
- ന്യൂയോർക്കിലെ ഏഷ്യാ സൊസൈറ്റി പോളിസി ഇൻസ്റ്റിറ്റ്യൂട്ടിലെ ഇന്റർനാഷണൽ സെക്യൂരിറ്റി ആൻഡ് ഡിപ്ലോമസി വൈസ് പ്രസിഡന്റ് . ഡാനിയൽ റസ്സൽ
- ബോസ്റ്റണിലെ നോർത്ത് ഈസ്റ്റേൺ യൂണിവേഴ്സിറ്റിയിലെ പൊളിറ്റിക്കൽ സയൻസ് അസോസിയേറ്റ് പ്രൊഫസർ ഡോ. മാക്സ് അബ്രാംസ്,
- . ജെഫ് എം. സ്മിത്ത്, ഡയറക്ടർ, ഏഷ്യൻ സ്റ്റഡീസ് സെന്റർ, ദി ഹെറിറ്റേജ് ഫൗണ്ടേഷൻ,
- വാഷിംഗ്ടൺ ഡിസി ആസ്ഥാനമായുള്ള 'ദി മാരത്തൺ ഇനിഷ്യേറ്റീവിന്റെ' സഹസ്ഥാപകൻ . എൽബ്രിഡ്ജ് കോൾബി
- ശ്രീ ഗുരു സോവ്ലെ, സ്ഥാപക-അംഗം, ഡയറക്ടർ , ഇൻഡസ് ഇന്റർനാഷണൽ റിസർച്ച് ഫൗണ്ടേഷൻ, ടെക്സസ്
--ND--
(
ധനകാര്യ മന്ത്രാലയം
കേന്ദ്ര ഗവണ്മെന്റ് ജീവനക്കാര്ക്ക് ക്ഷാമബത്തയുടെയും  പെന്ഷന്കാരുടെ ക്ഷാമാശ്വാസത്ത യുടെയും 2022 ജൂലൈ 1 മുതലുള്ള അധിക ഗഢുക്കള് അനുവദിക്കുന്നതിന് കേന്ദ്ര മന്ത്രിസഭയുടെ അംഗീകാരം
കേന്ദ്ര ഗവണ്മെന്റ് ജീവനക്കാര്ക്ക് 2022 ജൂലൈ ഒന്നു മുതല് കുടിശികയായ ക്ഷാമബത്തയുടെ അധിക ഗഡുവും പെന്ഷന്കാര്ക്ക് ക്ഷാമാശ്വാസത്തിന്റെ നാല് ശതമാനവും അനുവദിക്കുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. 2022 ജൂണില് അവസാനിച്ച കാലയളവിലെ അഖിലേന്ത്യാ ഉപഭോക്തൃ വിലസൂചികയില് 12 മാസ ശരാശരിയില് ഉണ്ടായ വര്ദ്ധനയുടെ ശതമാനത്തിന്റെ അടിസ്ഥാനത്തിലാണ് തീരുമാനം.
കേന്ദ്ര ഗവണ്മെന്റ് ജീവനക്കാര്ക്കും പെന്ഷന്കാര്ക്കും 2022 ജൂലൈ ഒന്നുമുതല് ഉയര്ന്ന തുക ക്ഷാമബത്ത, ക്ഷാമാശ്വാസം എന്നിവയ്ക്ക് അര്ഹതയുണ്ടാകും.
കേന്ദ്ര ഗവണ്മെന്റ് ജീവനക്കാര്ക്കുള്ള ക്ഷാമബത്തയുടെ ഈ വര്ദ്ധനവ് മൂലമുണ്ടാകുന്ന അധിക സാമ്പത്തിക പ്രത്യാഘാതം പ്രതിവര്ഷം 6,591.36 കോടി രൂപയായാണ് കണക്കാക്കുന്നത്; 2022-23 സാമ്പത്തിക വര്ഷത്തില് ഇത് 4,394.24 കോടി രൂപയു മായിരിക്കും.
പെന്ഷന്കാര്ക്കുള്ള ക്ഷാമാശ്വാസത്തിലെ വര്ദ്ധന മൂലം പ്രതിവര്ഷം 6,261.20 കോടി രൂപയുടെ വര്ദ്ധനയുണ്ടാകുമെന്നാണ് കണക്കാക്കുന്നത്; 2022-23 സാമ്പത്തിക വര്ഷത്തില് ഇത് 4,174.12 കോടി രൂപയും ആയിരിക്കും.
ക്ഷാബത്ത, ക്ഷാമാശ്വാസം എന്നിവയിലൂടെ ഖജനാവിനുണ്ടാകുന്ന സംയോജിത ബാദ്ധ്യത പ്രതിവര്ഷം 12,852.56 കോടി രൂപ വരും; 2022-23 സാമ്പത്തിക വര്ഷത്തില് ഇത് 8,568.36 കോടി രൂപയും  ആയിരിക്കും.
-ND-
(Visitor Counter : 104